**2 percentá zo zaplatenej dane 2019**

**Vážení rodičia a priatelia našej školy!**

Pomôžte nám skvalitniť výchovno-vzdelávací proces darovaním 2 % už odvedených daní za rok 2019. Nebude vás to stáť ani cent, pretože dane ste štátu už odviedli. Je však možné dve percentá z týchto odvedených daní presmerovať na účet rodičovského združenia našej školy. Čo je potrebné urobiť?

***Na poukázanie dvoch percent z odvedených daní je potrebné:***

* **Ak ročné zúčtovanie dane za zamestnanca vypočíta zamestnávateľ :**

1. Zamestnávateľ vám vyhotoví **Potvrdenie o zaplatení dane za príslušný kalendárny rok**.

2. Súčasne vyplníte aj tlačivo **Vyhlásenie o poukázaní sumy do výšky 2 % zaplatenej dane**, ktoré
 máme na stránke školy, prípadne ho na požiadanie môžeme poslať po dieťati.

**Najneskôr do 30. apríla 2020** pošlite alebo iným spôsobom doručte obe vyplnené tlačivá na daňový úrad v mieste vášho bydliska **alebo** tlačivá je možné odovzdať triednemu učiteľovi po Vašom dieťati.

* **Rodičia alebo právnické osoby, ktorí podávajú daňové priznanie do 31. marca 2020**: Vyhlásenie je už súčasťou daňového priznania, na ktoré vypíšu údaje rodičovského združenia.

**Za vaše príspevky úprimne ďakujeme!**

**Údaje do tlačiva:**

Rodičovské združenie pri Základnej škole,

ul. Komenského v Čadci

Komenského 752, 022 04 Čadca

IČO: 42056608